Lav et referat af nedenstående tekst:

Tekst:
Tilbage i februar i år gjorde politiet et mindre fund af kokain i forbindelse med, at to mænd på 27 og 29 år blev tjekket på en p-plads i Hjørring. Små tre kvarter senere fandt politiet et større lager af det hvide pulver på en adresse i Aalborg Øst. Det fremgår altsammen af anklageskriftet i retssagen mod de to mænd, som tager plads på anklagebænken i Retten i Aalborg onsdag og torsdag. Ifølge politiets anklager blev de to mænd snuppet med omkring 30 gram kokain på en parkeringsplads ved Sct. Olai Plads i Hjørring. Det skete 22. februar i år omkring kl. 20.10. Narkofundet førte til, at politiet satte kurs mod en adresse i Aalborg Øst. Her blev der ifølge anklagerne mod de to mænd fundet et lager på mere end 700 gram kokain. Gik rundt med 27.000 i kontanter Ifølge politiet var det ikke kun kokain, de to blev fundet i besiddelse af. Det fremgår af anklageskriftet, at de to også var i besiddelse af 27.000 kroner i kontanter, og politiet mener, at de stammer fra salg af omkring 60 gram kokain i tiden helt op til anholdelsen. Det fremgår endvidere af sagens oplysninger, at politiet må have fundet en form for beviser for, at de to også i månederne op til anholdelsen har handlet med kokain i større stil. De er således tiltalt for at have solgt omkring 250 gram i perioden fra 8. til 22. februar, ligesom de er tiltalt for at have solgt 484 gram kokain i en periode fra 19. december 2022 og frem til anholdelsen. Mulig udvisning af Danmark De to har siddet varetægtsfængslet siden anholdelsen i Hjørring. Udover en straf for overtrædelse af straffelovens hårde narkoparagraf lægger sagens anklager også op til muligheden for, at de to mænd skal udvises af Danmark, hvis de bliver dømt.

Referat:
Fund i Hjørring ledte politiet på (kokain-)sporet til Aalborg og opsigtsvækkende fund.